CELEX: 62018TN0305
Language: sk
Date: 2018-05-16 00:00:00
Title: Vec T-305/18: Žaloba podaná 16. mája 2018 – Klyuyev/Rada

201806220471970572018/C 240/633052018TC24020180709SK01SKINFO_JUDICIAL20180516545411Vec T-305/18: Žaloba podaná 16. mája 2018 – Klyuyev/Rada
 ---documentbreak--- C2402018SK5410120180516SK0063541541Žaloba podaná 16. mája 2018 – Klyuyev/Rada
   (Vec T-305/18)2018/C 240/63Jazyk konania: angličtina
      Účastníci konania
   
   
      Žalobca: Andriy Klyuyev (Doneck, Ukrajina) (v zastúpení: B. Kennelly, QC, J. Pobjoy, barrister, R Gherson a T. Garner, solicitors)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd zrušil:
   
            —
         
         
            rozhodnutie Rady (SZBP) 2018/333 z 5. marca 2018, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 63, 2018, s. 48) a
         
      
            —
         
         
            vykonávacie nariadenie Rady (EÚ) 2018/326 z 5. marca 2018, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 63, 2018, s. 5)
         
      v rozsahu, v akom sa tieto opatrenia uplatňujú na žalobcu.
   
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody.
   
            1.
         
         
            Prvý žalobný dôvod je založený na tvrdení, že Rada sa dopustila nesprávneho posúdenia tým, že vychádzala z toho, že kritérium pre zaradenie žalobcu do zoznamu uvedené v článku 1 ods. 1 napadnutého rozhodnutia a článku 3 ods. 1 napadnutého nariadenia je splnené.
         
      
            2.
         
         
            Druhý žalobný dôvod je založený na tvrdení porušenia žalobcových práv podľa článku 6 v spojení s článkami 2 a 3 ZEÚ a podľa článkov 47 a 48 Charty základných práv Európskej únie tým, že Rada sa domnievala, že so žalobcom sa na Ukrajine zaobchádzalo v súlade so základnými ľudskými právami.
         
      
            3.
         
         
            Tretí žalobný dôvod je založený na tvrdení, že Rada porušila práva žalobcu na obhajobu, riadnu správu vecí verejných a účinnú súdnu ochranu.
         
      
            4.
         
         
            Štvrtý žalobný dôvod je založený na tvrdení, že Rada bezdôvodne a neprimerane porušila žalobcove právo vlastniť majetok a právo na dobré meno.